**TERMENI DE REFERINŢĂ**

**Consultant pentru realizarea atelierelor cu părinții și pedagogii,**

**în vederea diminuării fenomenului de bullying / cyberbullying**

Keystone Moldova, în parteneriat cu Gimnaziul „Ștefan Culea” din s. Tudora, Consiliul Local al Tinerilor Tudora și Direcția de Asistență Socială și Protecție a Familiei Căușeni, implementează proiectul „Dialog comunitar pentru reducerea fenomenului de bullying”, care este realizat în cadrul proiectului „Împreună pentru educație de calitate”, susținut de Liechtenstein Development Service (LED) și implementat de Asociația Alianța ONG-urilor active în domeniul Protecției Sociale a Copilului și Familiei (APSCF).

Scopul proiectului este de a împuternici tinerii, copiii, părinții și pedagogii să reducă fenomenul de bullying, oferindu-le suport să găsească în mod participativ soluții care funcționează în comunitatea lor.

În cadrul acestui proiect, Keystone Moldova își propune să realizeze 6 ateliere cu părinții, pedagogii, membrii echipelor multidisciplinare, cu scopul de preveni / reduce fenomenul de bullying / cyberbullying în instituțiile de învățământ din r. Ștefan Vodă și Căușeni.

În această ordine de idei, va fi angajat un consultant pentru realizarea atelierelor menționate, în 6 instituții de învățământ din r. Căușeni și Ștefan Vodă. Fiecare atelier va avea o durată de 2 – 3 ore astronomice.

**RESPONSABILITĂŢI:**

1. Cunoașterea particularităților fenomenului de bullying / cyberbullying și posibilităților de soluționare a fenomenului.
2. Elaborarea și pregătire agendei și materialelor pentru ateliere.
3. Consultarea agendei de lucru cu reprezentanții Keystone Moldova.
4. Elaborarea și coordonarea atelierelor privind reducerea fenomenului de bullying și cyberbullying. Un atelier va avea o durată de maxim 3 ore.
5. Deplasarea în 6 școli din r. Căușeni și Ștefan Vodă pentru a realiza atelierele (transportul va fi asigurat de Keystone Moldova).
6. Elaborarea raportului de activitate.

**REZULTATE / PRODUSE AŞTEPTATE ȘI TERMENE DE REALIZARE:**

* Agenda atelierului - cu 1 săptămână înainte de începutul activităților.
* 6 ateliere, de maxim 3 ore fiecare, desfășurate împreună cu părinții, pedagogii, membrii echipelor multidisciplinare.
* Raportul de activitate - în decurs de 10 zile după realizarea activităților.
* Alte materiale relevante.

**CALIFICĂRI:**

* Studii universitare în științe sociale și umaniste sau alte domenii relevante.
* Cel puțin trei ani de experiență de lucru în domenii de dezvoltare ori în domenii ce țin de protecția socială a copiilor și grupurilor defavorizate.
* Cunoștințe în domeniul eticii cu referință la reflectarea aspectelor / subiectelor ce țin de copii din grupuri defavorizate.
* Cunoașterea standardelor internaționale referitor la respectarea drepturilor copilului.
* Experiența de lucru în domenii ce țin de diminuarea fenomenului de bullying / cyberbullying va constitui un avantaj.
* Abilități de organizare și desfășurare a activităților de instruire / comunicare.
* Cunoașterea calculatorului și managementul datelor.

**CARACTERISTICI PERSONALE:**

* Responsabilitate, creativitate, flexibilitate.
* Abilități excelente de interacțiune și comunicare.
* Fire optimistă, abilitată cu capacitatea de a gestiona și depăși stările de dificultate și stres.
* Integritate, discreție profesională, abilitatea de a gestiona informațiile confidențiale.

**PERIOADA DE ANGAJARE:**

Consultantul va fi angajat pentru perioada septembrie – decembrie 2022.

**CONDIŢIILE DE ANGAJARE:**

Consultantul va lucra în colaborare cu echipa Keystone Moldova, care va oferi suport logistic pentru realizarea sarcinilor stabilite.

**CONDIŢII DE APLICARE:**

Persoanele interesante vor depune dosarul de aplicare care va conține:

1. CV-ul, și datele de contact a 2 persoane de referință:

2. Oferta financiară.

Dosarul de aplicare va fi depus până la data de 14 septembrie 2022, la adresa de email: limalcoci@khs.org , cu titlul „Concurs psiholog”.